23 skoliere beseer tydens KZN-ongelukKlaarwater-ongeluk in KwaZulu-Natal (Foto: Netcare911) Minstens 23 kinders, tussen vyf en 14 jaar oud, is Vrydagmiddag beseer tydens ŉ ongeluk in Klaarwater, KwaZulu-Natal. “Die bestuurder van ŉ minibustaxi het beheer verloor oor die voertuig en die voertuig het ŉ boom getref,” het Shawn Herbst, woordvoerder van Netcare 911, gesê. “Paramedici is na die toneel in Mkomazistraat ontbied. Die kinders het almal geringe beserings opgedoen.” Die kinders is op die toneel behandel en daarna per ambulans na ‘n hospitaal geneem vir verdere behandeling. Alle betrokke owerhede was op die toneel en stel verder ondersoek in.